ฮึดสู้
อดิศร เสริมชัยวงศ์ รองกรรมการผู้จัดการใหญ่ สายธุรกิจรายย่อย ธนาคารซีไอเอ็มบี ไทย
21 ม.ค. 2560

โดย...ทีมข่าวการเงินโพสต์ทูเดย์
อดิศร เสริมชัยวงศ์ รองกรรมการผู้จัดการใหญ่ สายธุรกิจรายย่อย ธนาคารซีไอเอ็มบี ไทย เป็นผู้บริหารที่เป็นที่รักของลูกน้องสาขาทั่วประเทศ ด้วยความเป็นคนตรงไปตรงมา จริงใจ เหมือนดุ แต่ก็มีน้ำใจมาก
แต่ปีนี้เศรษฐกิจผันผวนสูง พนักงานชักถอดใจ กลัวทำงานไม่ได้ตามเป้า “พี่ศร” เลยเดินสายเรียกกำลังใจ ขอให้ทุกคนเดินหน้าชน ควงหมัดสู้ปีระกา
ปลุกเร้าให้ลูกน้องนึกถึงความฝันที่อยากจะได้ เช่น อยากให้ลูกเรียนในโรงเรียนดีๆ ในต่างประเทศ มีบ้านหลังงามๆ สิ่งเหล่านี้ ถ้านั่งฝัน คงไม่ได้มา ต้องลงมือทำงานแลก และยิ่งเราทำงานมีประสิทธิภาพ องค์กรมีประสิทธิภาพ ผลตอบแทนก็กลับคืน ถือเป็นสัจธรรม
ฟังแล้ว พนักงานเลิกถอดใจ กลับมาฮึดสู้เพื่อฝันทันที ขยันขันแข็งทำงานให้ได้ผลงานตามเป้าหมายที่วางไว้
ฝ่ายบริหารเลยกระซิบว่า ปีนี้แม้จะขาดทุน แต่พนักงานมีโบนัสแน่นอน